title: Решение на Комисията от 28 ноември 2011 година за създаване на Европейска многостранна платформа по въпросите на стандартизацията в областта на ИКТ

text:
               30.11.2011

               BG

               Официален вестник на Европейския съюз

               C 349/4

         РЕШЕНИЕ НА КОМИСИЯТА
   от 28 ноември 2011 година
   за създаване на Европейска многостранна платформа по въпросите на стандартизацията в областта на ИКТ
   2011/C 349/04
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В стратегията „Европа 2020“, представена в съобщението на Комисията „Европа 2020: Стратегия за интелигентен, устойчив и приобщаващ растеж“ (1), е изложено виждането за европейска социална пазарна икономика за XXI век, реализираща всички икономически и социални ползи от цифровото общество. В нея се подчертава колко е важно да се насърчава растежът на европейската икономика, като същевременно се постигнат високи равнища на заетост, производителност и социално сближаване и се премине към икономика с ниски въглеродни емисии.

               (2)

               В една от водещите инициативи в рамките на стратегията „Европа 2020“, представена в съобщението на Комисията „Програма в областта на цифровите технологии за Европа („Digital Agenda for Europe“)“ (2), се отрежда важна роля на по-доброто стандартизиране в сферата на информационните и комуникационните технологии (ИКТ), за да се осигури оперативна съвместимост между приложенията, услугите и продуктите на ИКТ с цел да се намали раздробеността на единния цифров пазар, като в същото време се насърчат иновациите и конкуренцията.

               (3)

               В друга водеща инициатива в рамките на стратегията „Европа 2020“, представена в съобщението на Комисията „Интегрирана индустриална политика за ерата на глобализацията — извеждане на преден план на конкурентоспособността и устойчивото развитие“ (3), се призовава в Европа да бъде разработена система от стандарти, която да отговаря на очакванията както на пазарните субекти, така и на европейските органи на публичната власт, като същевременно се насърчи европейското влияние извън единния пазар в условията на глобализирана икономика.

               (4)

               В съобщението на Комисията „Стратегическа визия за европейските стандарти: към по-голям и ускорен устойчив растеж на европейската икономика до 2020 г.“ (4) се посочва, че през 2011 г. Комисията ще създаде и ще ръководи специална многостранна платформа от заинтересовани групи с оглед консултиране на Комисията по въпроси, свързани с прилагането на политиката по стандартизация в областта на ИКТ, включително работната програма за стандартизацията в ИКТ, залагането на приоритети в подкрепа на законодателството и политиките и набелязването на спецификации, разработени от световни форуми и консорциуми в областта на ИКТ.

               (5)

               Поради това е необходимо да се създаде специална многостранна платформа по въпросите на стандартизацията в областта на ИКТ и да се определят задачите и структурата ѝ.

               (6)

               Многостранната платформа следва да бъде съставена от представители на националните органи на държавите-членки и на държавите от ЕАСТ, представителните за отрасъла организации на заинтересованите страни, малките и средните предприятия, потребителите и други заинтересовани обществени групи, както и на европейските и международните органи за стандартизация и други организации с нестопанска цел, а именно професионални сдружения, промишлени или търговски асоциации или други членски организации, които извършват дейност в Европа и в рамките на своята сфера на компетентност разработват стандарти в областта на ИКТ.

               (7)

               Следва да бъдат предвидени разпоредби относно разкриването на информация от членовете на платформата, без да се засягат разпоредбите на Комисията относно сигурността, съдържащи се в приложението към Решение 2001/844/ЕО, ЕОВС, Евратом на Комисията.

               (8)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни.

         РЕШИ:
   Член 1
   Предмет
   Създава се европейска многостранна платформа по въпросите на стандартизацията в областта на ИКТ, наричана по-долу „платформата“.
   Член 2
   Задачи
   Задачите на платформата са:

               а)

               да консултира Комисията по всички въпроси, свързани с европейската политика за стандартизация в областта на ИКТ и нейното ефективно изпълнение;

               б)

               да консултира Комисията във връзка с нейната работна програма за стандартизация в областта на ИКТ и приоритетите по нея;

               в)

               да набелязва бъдещи потребности от стандартизация в областта на ИКТ в подкрепа на законодателството, политиките и обществените поръчки в ЕС;

               г)

               да консултира Комисията във връзка с евентуалното възлагане на мандати за стандартизация в областта на ИКТ на европейските органи за стандартизация и дейностите, които могат да бъдат извършвани от други органи в сътрудничество с европейските органи за стандартизация;

               д)

               да консултира Комисията във връзка с напредъка при стандартизацията в областта на ИКТ и свързаните с нея дейности в подкрепа на законодателството и политиките;

               е)

               да консултира Комисията във връзка с техническите спецификации в областта на ИКТ, които не са национални, европейски или международни стандарти с оглед на изискванията, залегнали в приложение II към предложения регламент относно европейската стандартизация (5);

               ж)

               да консултира Комисията във връзка със сътрудничеството между организациите, разработващи стандарти, и европейските органи за стандартизация, за да се подобри внедряването на резултатите от тяхната работа при европейската стандартизация в областта на ИКТ и да се осигурят необходимите стандарти в подкрепа на оперативната съвместимост на ИКТ;

               з)

               да събира информация относно работните програми на организациите, разработващи стандарти в областта на ИКТ, за да се подпомогне тяхната координация и да се избегне излишно дублиране или разпокъсаност на усилията.

         Член 3
   Консултации
   Комисията може да се консултира с платформата по всякакви въпроси, свързани със:

               а)

               други инициативи, които могат да бъдат предприети на равнището на Съюза за преодоляване на пречките пред оперативната съвместимост на ИКТ;

               б)

               национални, европейски и международни инициативи за стандартизация в подкрепа на оперативната съвместимост на ИКТ.

         Член 4
   Членство; назначаване на членовете
   1.   Платформата се състои от не повече от 67 членове.
   2.   Членове са националните органи на държавите-членки и на държавите от ЕАСТ и организации, представляващи заинтересовани страни в областта на стандартизацията в областта на ИКТ, назначени от Комисията, както следва:

               а)

               до 18 организации, представляващи отрасъла, малките и средните предприятия и заинтересовани обществени групи;

               б)

               до 14 европейски и международни органи за стандартизация и други организации с нестопанска цел, които са професионални сдружения, промишлени или търговски асоциации или други членски организации, които извършват дейност в Европа и в рамките на своята на компетентност разработват стандарти в областта на ИКТ.

         3.   Членовете, посочени в параграф 2, букви а) и б), се назначават от генералните директори на ГД „Предприятия и промишленост“ и ГД „Информационно общество и медии“ от името на Комисията измежду съответните организации на заинтересовани страни, като се цели постигането на балансирано представителство с оглед на възложените задачи и необходимия експертен опит.
   4.   Националните органи и назначените от Комисията организации посочват свой представител, както и негов заместник, който да участва в дейностите на платформата.
   5.   Членовете на платформата се назначават за срок от 3 години. Те изпълняват функциите си, докато не бъдат заменени или до приключване на техния мандат. Мандатът им може да бъде подновяван.
   6.   Членовете, които повече не са в състояние да участват реално в обсъжданията в рамките на платформата, които подадат оставка или не отговарят на условията по член 339 от Договора, могат да бъдат заменени за остатъка от мандата им.
   7.   Имената на членовете по член 2, букви а) и б) се публикуват в регистъра на експертните групи и другите подобни формирования към Комисията (наричан по-долу „регистърът“).
   8.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Функциониране
   1.   Платформата се председателства от службите на ГД „Предприятия и промишленост“ и ГД „Информационно общество и медии“.
   2.   Със съгласието на представителя на Комисията платформата може да създава подгрупи, които да разглеждат конкретни въпроси въз основа на определен от платформата мандат. Тези подгрупи се разпускат веднага след приключване на мандата им.
   3.   В специални случаи представителят на Комисията може да покани експерти със специфични познания по конкретен въпрос от дневния ред да вземат участие в работата на платформата. Освен това представителят на Комисията може да предостави статут на наблюдатели на физически лица или организации съгласно правило 8, параграф 3 от хоризонталните правила за експертните групи и страните кандидатки.
   4.   Членовете на платформата и техните представители, както и поканените експерти и наблюдатели, са длъжни да спазват задълженията за професионална тайна, установени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом на Комисията. При неспазване на тези задължения Комисията може да предприеме съответните мерки.
   5.   Заседанията на платформата и подгрупите се провеждат в помещения на Комисията. Комисията осигурява секретарските услуги. Други длъжностни лица от Комисията, проявяващи интерес към разискванията, могат да присъстват на заседанията на платформата и на нейните подгрупи.
   6.   Платформата приема необходимите процедурни правила за дейността си, включително приложимите правила при конфликт на интереси, въз основа на стандартния процедурен правилник за експертните групи, приет от Комисията.
   7.   Комисията публикува съответната информация относно дейността на платформата, като я вписва в регистъра или като включи в регистъра препратка към предвиден за целта интернет сайт.
   8.   Съвместният изследователски център (JRC) може да предоставя научни становища и услуги в рамките на своята област на компетентност.
   Член 6
   Разходи за заседанията
   1.   Участниците в дейностите на платформата не получават възнаграждение за предоставените от тях услуги.
   2.   Пътните и дневните разходи на участниците в дейностите на платформата се възстановяват от Комисията съгласно действащите разпоредби в Комисията.
   3.   Посочените разходи се възстановяват в рамките на наличните бюджетни средства, отпуснати по годишната процедура за разпределение на ресурсите.
   Член 7
   Приложимост
   Настоящото решение се прилага от 1 януари 2012 г.

      Съставено в Брюксел на 28 ноември 2011 година.

            За Комисията

         Antonio TAJANI

            Заместник-председател

      (1)  COM(2010) 2020 окончателен, 3.3.2010 г.

      (2)  COM(2010) 245 окончателен, 19.5.2010 г.

      (3)  COM(2010) 614 окончателен, 28.10.2010 г.

      (4)  COM(2011) 311 окончателен, 1.6.2011 г.

      (5)  COM(2011) 315 окончателен, 1.6.2011 г.


title: Решение на Съвета от 21 октомври 2013 година за приемане на позицията на Съвета по проекта за коригиращ бюджет № 6 на Европейския съюз за финансовата 2013 година

text:
               30.10.2013

               BG

               Официален вестник на Европейския съюз

               C 316/8

         РЕШЕНИЕ НА СЪВЕТА
   от 21 октомври 2013 година
   за приемане на позицията на Съвета по проекта за коригиращ бюджет № 6 на Европейския съюз за финансовата 2013 година
   2013/C 316/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2013 година беше окончателно приет на 12 декември 2012 г. (2),

               —

               на 10 юли 2013 г. Комисията представи предложение, съдържащо проект за коригиращ бюджет № 6 на общия бюджет за финансовата 2013 година,

               —

               на 20 септември 2013 г. Комисията представи предложение, съдържащо писмо за внасяне на корекции в проекта за коригиращ бюджет № 6 на общия бюджет за финансовата 2013 година,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 6 на Европейския съюз за финансовата 2013 година, изменен с писмото за внасяне на корекции, беше приета на 21 октомври 2013 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 21 октомври 2013 година.

            За Съвета

            Председател

         L. LINKEVIČIUS

      (1)  ОВ L 298, 26.10.2012 г., стр. 1.

      (2)  ОВ L 66, 8.3.2013 г., стр. 1, с поправка в ОВ L 134, 18.5.2013 г., стр. 21.


title: 2008/359/ЕО: Решение на Комисията от 28 април 2008 година за създаване на Група на високо равнище по въпросите на конкурентоспособността на селскостопанската и хранително-вкусовата промишленост

text:
               7.5.2008

               BG

               Официален вестник на Европейския съюз

               L 120/15

      РЕШЕНИЕ НА КОМИСИЯТА

   от 28 април 2008 година
   за създаване на Група на високо равнище по въпросите на конкурентоспособността на селскостопанската и хранително-вкусовата промишленост
   (2008/359/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               Съгласно член 157, параграф 1 от Договора Общността и държавите-членки имат задачата да гарантират необходимите условия за конкурентоспособността на промишлеността на Общността. По-специално с член 157, параграф 2 се призовават държавите-членки да се консултират взаимно в тясно сътрудничество с Комисията и, когато е необходимо, да координират своите действия. Комисията може да предприема всякакви полезни инициативи за насърчаване на тази координация.

               (2)

               В съобщението си, озаглавено „Средносрочен преглед на индустриална политика. Принос към Стратегията за растеж и заетост на ЕС“ (1), Комисията обяви намерението си да започне инициатива в областта на храните, свързана с въпросите на конкурентоспособността на селскостопанската и хранително-вкусовата промишленост.

               (3)

               Следователно се налага да бъде създадена група на високо равнище, състояща се главно от експерти в сферата на конкурентоспособността на селскостопанската и хранително-вкусовата промишленост на Общността и свързаните с тази област предизвикателства като безопасност на храните, здравеопазване, опазване на околната среда, и да бъдат определени нейните задачи и структурата ѝ.

               (4)

               Групата следва да се занимава с проблемите, които обуславят и които ще обуславят и в бъдеще конкурентоспособността на селскостопанската и хранително-вкусовата промишленост на Общността. Въз основа на изводите от провежданите дискусии групата следва да формулира набор от секторно-специфични препоръки с оглед подобряване на конкурентоспособността на селскостопанската и хранително-вкусовата промишленост в съответствие с политиките на Общността, и по-специално с целите, които се отнасят до безопасността на храните и здравеопазването, селскостопанската политика и устойчивото развитие.

               (5)

               Групата следва да бъде съставена от представители на Комисията, държавите-членки и на съответните заинтересовани страни, по-специално на производителите нагоре и надолу по веригата в селскостопанската и хранително-вкусовата промишленост, както и на потребителите и гражданското общество.

               (6)

               Следва да бъдат предвидени правила за оповестяването на информация от страна на членовете на групата, без да се накърняват правилата на Комисията относно сигурността, изложени в приложението към Решение 2001/844/ЕО, ЕОВС, Евратом на Комисията (2).

               (7)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 септември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3),

         РЕШИ:
   Член 1
   Група на високо равнище по въпросите на конкурентоспособността на селскостопанската и хранително-вкусовата промишленост
   Създава се група на високо равнище по въпросите на конкурентоспособността на селскостопанската и хранително-вкусовата промишленост, наричана по-нататък „групата“.
   Член 2
   Задачи
   Задачите на групата са следните:

               1.

               разглеждане на проблемите, които обуславят и които ще обуславят и в бъдеще конкурентоспособността на селскостопанската и хранително-вкусовата промишленост на Общността и свързаните с тях предизвикателства;

               2.

               идентифициране на факторите, които влияят на конкурентната позиция и устойчивостта на селскостопанската и хранително-вкусовата промишленост на Общността, включително бъдещите предизвикателства и тенденции, които оказват въздействие върху конкурентоспособността.

               3.

               формулиране на набор от секторно-специфични препоръки, адресирани до вземащите политически решения лица на равнището на Общността.

         Член 3
   Консултации
   Комисията може да се консултира с групата по всеки въпрос, свързан с конкурентоспособността на селскостопанската и хранително-вкусовата промишленост на Общността.
   Член 4
   Членство — назначаване
   1.   Членовете на групата се назначават от Комисията измежду висококвалифицирани специалисти с компетентност и отговорности в области, които имат отношение с конкурентоспособността и свързаните с нея предизвикателства на селскостопанската и хранително-вкусовата промишленост на Общността.
   2.   Групата се състои от 27 членове в следния състав:

               а)

               8 представители на държавите-членки;

               б)

               13 представители на селскостопанската и хранително-вкусовата промишленост;

               в)

               6 представители на гражданското общество и професионалните организации.

         3.   Членовете на групата се назначават в лично качество според техните професионални познания и опит и консултират Комисията независимо от всякакво външно влияние.
   4.   Всеки член на групата номинира персонален представител за подготвителната подгрупа, създадена с член 5, параграф 2.
   5.   Членовете се назначават за мандат от 1 година, който може да бъде подновен и изпълняват задълженията си, докато бъдат заменени в съответствие с параграф 6 от настоящия член или докато не изтече мандатът им.
   6.   Членовете на групата могат да бъдат заменяни за времето до приключване на мандата им в следните случаи:

               а)

               когато подадат оставка;

               б)

               когато не са повече в състояние да допринасят ефективно за работата на групата;

               в)

               когато не се придържат към член 287 от Договора.

         7.   Членовете правят писмена декларация, с която поемат ангажимент да работят в името на общия интерес, както и декларация за интересите, които биха могли да засегнат тяхната независимост.
   8.   Имената на членовете се публикуват на интернет страницата на Генерална дирекция „Предприятия и промишленост“ и в регистъра на експертните групи на Комисията. Имената на членовете се събират, обработват и публикуват в съответствие с Регламент (ЕО) № 45/2001.
   Член 5
   Функциониране
   1.   Групата се председателства от Комисията.
   2.   Подгрупа, наричана по-нататък подгрупата „шерпа“, подготвя дискусиите, становищата и препоръките за действие и/или стратегическите мерки, които групата да препоръча. Тя работи в тясна връзка със службите на Комисията при подготовката на заседанията на групата.
   3.   Със съгласие на Комисията групата може да създава подгрупи за проучване на конкретни въпроси съобразно критерии, установени от групата. Такива подгрупи се разпускат в момента, в който изпълнят своите задачи.
   4.   Представителят на Комисията може да поиска от експерти или наблюдатели със специфична компетентност по тема от дневния ред да участват в работата на групата или в обсъжданията и работата на подгрупите и ad hoc групите.
   5.   Информацията, получена в резултат от участието в обсъжданията или работата на групата, ad hoc групите или подгрупите, не се разкрива, ако по мнение на Комисията тази информация е поверителна.
   6.   Групата, подгрупата „шерпа“ и всички други подгрупи обикновено заседават в сградите на Комисията в съответствие с процедурите и графика, определени от Комисията. Комисията осигурява секретарските услуги. Други служители на Комисията, проявяващи интерес към разискванията, могат да участват в заседанията на групата и нейните подгрупи.
   7.   Групата приема свой процедурен правилник на основата на стандартния процедурен правилник, приет от Комисията.
   8.   Комисията може да отпечатва или да публикува на специално предназначена за целта електронна страница в Интернет обобщения, заключения, частични заключения или работни документи на групата на оригиналния език на съответния документ.
   Член 6
   Изтичане на срока на действие
   Настоящото решение се прилага до 1 ноември 2009 г. Преди тази дата Комисията решава дали е възможно удължаване на срока.

      Съставено в Брюксел на 28 април 2008 година.

            За Комисията

         Günter VERHEUGEN

            Заместник-председател

      (1)  СOM(2007) 374, 4.7.2007 г.

      (2)  ОВ L 317, 3.12.2001 г., стр. 1. Решение, последно изменено с Решение 206/548/ЕО, Евратом (ОВ L 215, 5.8.2006 г., стр. 38).

      (3)  ОВ L 8, 12.1.2001 г., стр. 1.


title: Решение 2010/788/ОВППС на Съвета от 20 декември 2010 година относно ограничителни мерки по отношение на Демократична република Конго и за отмяна на Обща позиция 2008/369/ОВППС

text:
               21.12.2010

               BG

               Официален вестник на Европейския съюз

               L 336/30

         РЕШЕНИЕ 2010/788/ОВППС НА СЪВЕТА
   от 20 декември 2010 година
   относно ограничителни мерки по отношение на Демократична република Конго и за отмяна на Обща позиция 2008/369/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 14 май 2008 г., вследствие на приемането на 31 март 2008 г. на Резолюция 1807 (2008) на Съвета за сигурност на Организацията на обединените нации (Резолюция 1807(2008) на ССООН), Съветът прие Обща позиция 2008/369/ОВППС относно ограничителни мерки по отношение на Демократична република Конго (1).

               (2)

               На 1 декември 2010 г. Комитетът по санкциите, създаден съгласно Резолюция 1533 (2004) на Съвета за сигурност на Организацията на обединените нации (Резолюция 1533(2004) на ССООН), измени списъка на лица и образувания, за които се прилагат ограничителни мерки.

               (3)

               Процедурата за изменение на приложението към настоящото решение следва да включва предоставянето на посочените лица и образувания на основанията за включването им в списъка, за да им се даде възможност да представят възражения. Когато са направени възражения или има представени нови съществени доказателства, Съветът следва да преразгледа решението си въз основа на тези възражения и надлежно да уведоми съответното лице или образувание.

               (4)

               Настоящото решение зачита основните права и спазва принципите, признати по-специално от Хартата на основните права на Европейския съюз, а именно правото на ефективни правни средства за защита и правото на справедлив съдебен процес, правото на собственост и правото на защита на личните данни. Настоящото решение следва да се прилага съгласно тези права и принципи.

               (5)

               Настоящото решение зачита в пълна степен задълженията на държавите-членки съгласно Устава на Организацията на обединените нации и правно обвързващия характер на резолюциите на Съвета за сигурност.

               (6)

               Следователно Обща позиция 2008/369/ОВППС следва да бъде отменена и заменена с настоящото решение.

               (7)

               Мерките за изпълнение на Съюза са определени в Регламент (ЕО) № 889/2005 на Съвета от 13 юни 2005 г. за налагане на някои ограничителни мерки по отношение на Демократична република Конго (2) и Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (3),

         ПРИЕ НАСТОЯЩОТО РЕШЕНИЕ:
   Член 1
   1.   Забраняват се преките или непреките доставки, продажба или трансфер на оръжия и на всякакви свързани с тях компоненти, включително оръжия и амуниции, военни превозни средства и оборудване, паравоенно оборудване и резервни части за горепосоченото на всички неправителствени образувания и физически лица, които извършват дейност на територията на Демократична република Конго (ДРК) от граждани на държавите-членки или от териториите на държави-членки, или чрез плавателни съдове или въздухоплавателни средства под тяхно знаме, независимо дали са или не са с произход от териториите на държавите-членки.
   2.   Забранява се също така:

               а)

               да се предоставя, продава, доставя или прехвърля техническа помощ, посреднически и други услуги, свързани с военни дейности, както и с доставка, производство, поддръжка и използване на оръжия и всякакви свързани с тях материали, включително оръжия и амуниции, военни превозни средства и оборудване, паравоенно оборудване и резервни части за гореспоменатото, пряко или непряко на всички неправителствени образувания и физически лица, които извършват дейност на територията на ДРК;

               б)

               да се предоставя финансиране или финансова помощ, свързана с военни дейности, включително и по-специално безвъзмездни средства, заеми, застраховки за експортни кредити за всякакъв вид продажба, доставка, трансфер или износ на оръжия и свързаните с тях компоненти, или за всякакъв вид предоставяне, продажба, доставка или трансфер на свързана с това техническа помощ, посреднически и други услуги, пряко или непряко на всички неправителствени образувания и физически лица, които извършват дейност на територията на ДРК.

         Член 2
   1.   Член 1 не се прилага за:

               а)

               доставката, продажбата или трансфера на оръжия и всякакви свързани с тях компоненти,или предоставянето на техническа помощ, финансиране, посреднически и други услуги, свързани с оръжия и свързаните с тях компоненти, единствено за подкрепа на Мисията на Организацията на обединените нации в ДРК (MONUC) или за използване от нейна страна;

               б)

               доставката, продажбата или трансфера на защитно облекло, включително временно изнесени към ДРК бронежилетки и военни каски, само за лично ползване от персонала на Организацията на обединените нации, представителите на медиите и на работещите в хуманитарната област и в областта на развитието, и подпомагащия ги персонал;

               в)

               доставката, продажбата или трансфера на несмъртоносно военно оборудване, предназначено единствено за акции с хуманитарна или защитна цел, или предоставянето на техническа помощ и обучение, свързани с такова несмъртоносно оборудване.

         2.   Доставката, продажбата или трансферът на оръжия и свързаните с тях компоненти, или предоставянето на техническа помощ и обучение, посочени в параграф 1, подлежат на предварително разрешение от компетентните власти на държавите-членки.
   3.   Държавите-членки предоставят на Комитета по санкциите, създаден съгласно Резолюция 1533 (2004) на ССООН („Комитет по санкциите“), предварителна нотификация за всяка доставка на оръжия и свързаните с тях компоненти за ДРК, както и за всяко предоставяне на техническа помощ, финансиране, посреднически и други услуги, свързани с военни дейности в ДРК, различни от посочените в параграф 1, букви а) и б). Тази нотификация съдържа цялата съответна информация, включително, когато е подходящо, крайния потребител, предложената дата на доставка и маршрут на превоза.
   4.   Държавите-членки разглеждат доставките по параграф 1 поотделно за всеки конкретен случай, като вземат изцяло предвид критериите, предвидени в Обща позиция 2008/944/ОВППС на Съвета от 8 декември 2008 г., определяща общи правила за режим на контрол върху износа на военни технологии и оборудване (4). Държавите-членки изискват предприемането на адекватни предпазни мерки срещу злоупотребата с разрешения, предоставени съгласно параграф 2, и, когато е подходящо, приемат разпоредби за репатрирането на доставените оръжия и свързаните с тях компоненти.
   Член 3
   Ограничителните мерки, както са предвидени в член 4, параграф 1 и член 5, параграфи 1 и 2, се налагат по отношение на следните лица и ако е уместно, образувания, посочени от Комитета по санкциите:

               —

               лица или образувания, които действат в нарушение на оръжейното ембарго и свързаните с него мерки, посочени в член 1,

               —

               политически и военни лидери на чужди въоръжени групировки, действащи в ДРК, които възпрепятстват разоръжаването и доброволното репатриране или презаселване на бойците, принадлежащи към тези групи,

               —

               политически и военни лидери на конгоанските милиции, получаващи подкрепа от чужбина, които възпрепятстват участието на своите бойци в процесите на разоръжаване, демобилизация и реинтеграция,

               —

               политически и военни лидери, действащи в ДРК, които набират или използват деца във въоръжените конфликти в нарушение на приложимото международно право,

               —

               физически лица, действащи в ДРК и извършващи сериозни нарушения на международното право, включващи насочване на действия срещу деца или жени в ситуации на въоръжен конфликт, включително убиване и осакатяване, сексуално насилие, отвличане и насилствено разселване,

               —

               физически лица, възпрепятстващи достъпа до хуманитарна помощ или нейното разпределяне в източната част на ДРК,

               —

               физически лица или образувания, оказващи подкрепа на нелегални въоръжени групировки в източната част на ДРК чрез незаконна търговия с природни ресурси.

         Съответните лица и образувания са изброени в приложението.
   Член 4
   1.   Държавите-членки предприемат необходимите мерки за спиране на влизането в техните територии или транзитното преминаване през тях на лицата, посочени в член 3.
   2.   Параграф 1 не задължава никоя държава-членка да откаже влизане в своята територия на собствените си граждани.
   3.   Параграф 1 не се прилага, когато Комитетът по санкциите:

               а)

               определи предварително и отделно за всеки конкретен случай, че такова пътуване е оправдано въз основа на хуманитарни нужди, включително религиозни задължения,

               б)

               стигне до заключението, че освобождаването ще подпомогне постигането на целите на съответните резолюции на Съвета за сигурност, а именно постигане на мир и национално помирение в ДРК и на стабилност в региона,

               в)

               разреши предварително и отделно за всеки конкретен случай транзитното преминаване на физически лица, които се връщат на територията на държавата, на която са граждани, или които участват в усилията за съдебно преследване на извършителите на тежки нарушения на правата на човека или на международното хуманитарно право.

         4.   Когато държава-членка разреши влизането или транзитното преминаване през своята територия на лица, посочени от Комитета по санкциите, съгласно параграф 3, това разрешение се ограничава до целта, за която е дадено, и до лицата, за които се отнася.
   Член 5
   1.   Замразяват се всички финансови средства, други финансови активи и икономически ресурси, притежавани или контролирани пряко или непряко от лицата или образуванията, посочени в член 3, или държани от образувания, притежавани или контролирани пряко или непряко от такива лица или от всяко друго лице или образувание, действащо от тяхно име или ръководство, съгласно посоченото в приложението.
   2.   Никакви финансови средства, други финансови активи или икономически ресурси не се предоставят пряко или непряко на лицата и образованията, посочени в параграф 1, или в тяхна полза.
   3.   Държавите-членки могат да разрешат освобождаване от мерките, посочени в параграфи 1 и 2, на финансови средства, други финансови активи и икономически ресурси, които са:

               а)

               необходими за покриване на основни разходи, включително разходите за хранителни продукти, плащане на наем или ипотечен заем, лекарства и медицинско лечение, данъци, застрахователни премии и такси за комунални услуги;

               б)

               предназначени изключително за заплащане на разумни хонорари и за възстановяване на извършени разходи, свързани с предоставени правни услуги;

               в)

               предназначени изключително за заплащането на хонорари или такси за услуги съгласно националното законодателство, за обичайно владеене или поддържане на замразени финансови средства или други финансови активи и икономически ресурси;

               г)

               необходими за извънредни разходи, след нотификация от съответната държава-членка до Комитета по санкциите и одобрение от негова страна;

               д)

               предмет на обезпечение или решение, постановено в рамките на съдебно, административно или арбитражно производство, като в такъв случай тези финансови средства, други финансови активи и икономически ресурси могат да бъдат използвани за изпълнение върху това обезпечение или решение, при условие че обезпечението или решението е било налице преди посочване от Комитета по санкциите на съответното лице или образувание и че не е в полза на лице или образувание, посочено в член 3, след като съответната държава-членка нотифицира Комитета по санкциите.

         4.   Освобождаването, посочено в параграф 3, букви а), б) и в), може да бъде извършено, след като съответната държава-членка нотифицира Комитета по санкциите за намерението си да разреши, когато е целесъобразно, достъпа до такива финансови средства, други финансови активи и икономически ресурси, и при липса на отрицателно решение от Комитета по санкциите в рамките на четири работни дни от нотифицирането.
   5.   Параграф 2 не се прилага към добавянето към замразени сметки на:

               а)

               лихви или други доходи от тези сметки; или

               б)

               плащания, дължими по договори, споразумения или задължения, сключени или възникнали преди датата, на която тези сметки стават предмет на ограничителните мерки,

         при условие че за всички такива лихви, други приходи и плащания продължава да се прилага параграф 1.
   Член 6
   Съветът изменя списъка, който се съдържа в приложението, въз основа на определеното от Съвета за сигурност или от Комитета по санкциите
   Член 7
   1.   Когато Съветът за сигурност на Организацията на обединените нации или Комитетът по санкциите включва в списъка лице или образувание, Съветът включва това лице или образувание в приложението. Съветът уведомява засегнатото лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
   2.   Когато има направени възражения или когато има представени нови съществени доказателства, Съветът преразглежда решението си и информира засегнатото лице или образувание за това.
   Член 8
   1.   В приложението се съдържат основанията за включване в списъка на изброените в него лица и образувания, както е предвидено от Съвета за сигурност на Организацията на обединените нации или от Комитета по санкциите.
   2.   В приложението се съдържа също информация, ако има такава, предоставена от Съвета за сигурност на Организацията на обединените нации или от Комитета по санкциите, която е необходима за идентифициране на засегнатите лица или образувания. По отношение на лицата информацията може да включва имената, включително псевдоними, датата и мястото на раждане, гражданството, номера на паспорта и на картата за самоличност, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност. Приложението включва също така дата на посочване от Съвета за сигурност на Организацията на обединените нации или от Комитета по санкциите.
   Член 9
   Настоящото решение се преразглежда, изменя или съответно отменя съгласно определеното от Съвета за сигурност на ООН.
   Член 10
   Обща позиция 2008/369/ОВППС се отменя.
   Член 11
   Настоящото решение влиза в сила от деня на неговото приемане.

      Съставено в Брюксел на 20 декември 2010 година.

            За Съвета

            Председател

         J. SCHAUVLIEGE

      (1)  ОВ L 127, 15.5.2008 г., стр. 84.

      (2)  ОВ L 152, 15.6.2005 г., стр. 1.

      (3)  ОВ L 193, 23.7.2005 г., стр. 1.

      (4)  ОВ L 335, 13.12.2008 г., стр. 99.

      ПРИЛОЖЕНИЕ

                  а)

                  Списък на лица, посочени в членове 3, 4 и 5

                              Име

                              Псевдоними

                              Дата на раждане/място на раждане:

                              Лични данни

                              Основания

                              Дата на посочване

                              Frank Kakolele BWAMBALE

                              Frank Kakorere
                              Frank Kakorere Bwambale

                              Напуснал CNDP през януари 2008 г. Към декември 2008 г. пребивава в Киншаса.

                              Бивш ръководител на RCD-ML, упражнява влияние върху политиката и осъществява командването и контрола над силите на RCD-ML, една от въоръжените групировки и милиции, посочени в параграф 20 от Резолюция 1493 (2003), отговорен за трафик на оръжие в нарушение на оръжейното ембарго.

                              1.11.2005 г.

                              Gaston IYAMUREMYE

                              Rumuli
                              Byiringiro Victor Rumuli
                              Victor Rumuri
                              Michel Byiringiro

                              1948 г.
                              регион Musanze (Северна провинция), Руанда
                              Ruhengeri, Руанда

                              Втори заместник-председател на Демократични сили за освобождението на Руанда (FDLR).
                              Бригаден генерал.
                              Към ноември 2010 г. пребивава в Kibua, Северно Киву, ДРК или в Aru, Източна провинция, ДРК.

                              Според редица източници, включително групата експерти по ДРК към Комитета по санкциите към ССООН Gaston Iyamuremye е втори заместник-председател на FDLR и е смятан за член на ядрото на политическото и военно ръководство на FDLR. До декември 2009 г. Gaston Iyamuremye е ръководил и бюрото на Ignace Murwanashyaka (председател на FDLR) в Kibua, ДРК.

                              1.12.2010 г.

                              Jérôme KAKWAVU BUKANDE

                              Jérôme Kakwavu

                              Конгоанец
                              Известен като: Известен като: „Commandant Jérôme“.
                              Към юни 2010 г. е арестуван и понастоящем е в централния затвор в Киншаса. Срещу него и още двама от висшите офицери на FARDC е започнато съдебно производство.

                              Бивш председател на UCD/FAPC. FAPC контролира незаконните гранични постове между Уганда и ДРК, които са ключови транзитни пътища за трафика на оръжие. Като председател на FAPC оказва влияние върху политиката, провеждана от тази организация, и продължава да осъществява командването и контрола над тези въоръжени сили, които участват в трафика на оръжие и следователно нарушава ембаргото върху търговията с оръжие. През декември 2004 г. е повишен в чин генерал от FARDC.
                              Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца в Ituri през 2002 г.
                              Един от петимата висши офицери на FARDC, обвинен за тежки престъпления, включващи сексуално насилие, върху чиито случай Съветът за сигурност обърна внимание на правителството при посещението си през 2009 г.

                              1.11.2005 г.

                              Germain KATANGA

                              Конгоанец
                              Поставен под домашен арест в Киншаса от март 2005 г. поради участието на FRPI в нарушения на правата на човека.
                              Предаден от правителството на ДРК на Международния наказателен съд на 18 октомври 2007 г.

                              Ръководител на FRPI. През декември 2004 г. е повишен в чин генерал от FARDC. Участвал в трансфер на оръжие в нарушение на оръжейното ембарго.
                              Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца в Ituri от 2002 до 2003 г.

                              1.11.2005 г.

                              Thomas LUBANGA

                              Ituri

                              Конгоанец
                              Арестуван в Киншаса през март 2005 г. поради участието на UPC/L в нарушения на правата на човека.
                              Прехвърлен на Международния наказателен съд от властите на Конго на 17 март 2006 г.
                              От декември 2008 г. е подсъдим за военни престъпления.

                              Председател на UPC/L, една от въоръжените групировки и милиции, визирани в параграф 20 на Резолюция 1493 (2003), участвал в трафик на оръжие в нарушение на ембаргото върху търговията с оръжие.
                              Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца в Ituri от 2002 до 2003 г.

                              1.11.2005 г.

                              Khawa Panga MANDRO

                              Kawa Panga
                              Kawa Panga Mandro
                              Kawa Mandro
                              Yves Andoul Karim
                              Mandro Panga Kahwa
                              Yves Khawa Panga Mandro

                              20 август 1973 г., Bunia

                              Конгоанец
                              Известен като:
                              „Шеф Kahwa“,
                              „Kawa“.
                              Арестуван от властите на Конго през октомври 2005 г., оправдан от Апелативния съд в Kisangani, впоследствие предаден на съдебните власти в Киншаса по нови обвинения в престъпления срещу човечеството, военни престъпления, убийство, нападение при квалифициращи обстоятелства и телесна повреда.

                              Бивш председател на PUSIC (Партия за единство и опазване на териториалната цялост на Конго), една от въоръжените групировки и милиции, визирани в параграф 20 от Резолюция 1493 (2003), виновен за трафик на оръжие в нарушение на ембаргото върху търговията с оръжие. В затвора в Bunia от април 2005 г. за саботиране на мирния процес в Ituri.
                              Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца от 2001 до 2002 г.

                              1.11.2005 г.

                              Callixte MBARUSHIMANA

                              24 юли 1963 г., Ndusu, Северна провинция Ruhengeri Руанда

                              Руандец
                              Настоящо местонахождение: Париж или Таис, Франция.

                              Изпълнителен секретар на FDLR и заместник-председател на висшето военно командване на FDLR
                              Политически/военен лидер на чужда въоръжена групировка, която действа на територията на ДРК, като възпрепятства разоръжаването и доброволното репатриране и презаселване на бойци в нарушение на параграф 4, буква б) от Резолюция 1857 (2008) на Съвета за сигурност.

                              3.3.2009 г.

                              Iruta Douglas MPAMO

                              Mpano
                              Douglas Iruta Mpamo

                              28 декември 1965 г., Bashali, Masisi
                              29 декември 1965 г., Goma, ДРК (преди Заир)

                              Конгоанец
                              Базиран в Goma и Gisenyi, Руанда.
                              Често пресича международната граница между Руанда и Конго.
                              Адрес: Bld Kanyamuhanga 52, Goma

                              Собственик/управител на „Compagnie Aérienne des Grands Lacs“ и на „Great Lakes Business Company“, чиито въздухоплавателни средства са били използвани за оказване на помощ на въоръжените групировки и милиции, посочени в параграф 20 от Резолюция 1493 (2003). Той също така е отговорен за укриване на информация относно полетите и товарите, най-вероятно за да позволи нарушаване на оръжейното ембарго.

                              1.11.2005 г.

                              Sylvestre MUDACUMURA

                              Руандец
                              Известен като: „Radja“, „Mupenzi Bernard“, „Генерал-майор Mupenzi“, „Генерал Mudacumura“
                              Към ноември 2009 г. продължава да служи като военен командир на FDLR-FOCA.
                              Установен в Kibua, територия Masisi, ДРК.

                              Командир на FDLR, оказва влияние върху политиката и осъществява командването и контрола над силите на FDLR, една от въоръжените групировки и милиции, посочени в параграф 20 от Резолюция 1493 (2003), участвал в трафик на оръжие в нарушение на оръжейното ембарго.
                              Mudacumura (или персонала) е поддържал телефонна връзка с ръководителя на FDLR Murwanashyaka в Германия, в т.ч. по време на масовите убийства в Busurungi през май 2009 г., както и с военния командир Майор Guillaume по време на военните операции Umoja Wetu и Kimia II през 2009 г.
                              Според бюрото на специалния представител на генералния секретар на ООН за децата и въоръжените конфликти той е отговорен за 27 случай на набиране и използване на деца във войски под негово командване в Северно Киву от 2002 до 2007 г.

                              1.11.2005 г.

                              Leodomir MUGARAGU

                              Manzi Leon
                              Leo Manzi

                              1954 г.
                              1953 г.
                              Kigali, Руанда
                              Северна провинция Rushashi, Руанда

                              Адрес: Katoyi, Северно Киву, ДРК
                              FDLR/FOCA Ръководител на генералния щаб
                              Бригаден генерал

                              Според общественодостъпни и официални източници Leodomir Mugaragu е началник на генералния щаб на въоръжените сили Abucunguzi/Въоръжени сили за освобождение на Руанда (FOCA), които са военното крило на FDLR.
                              Според официална информация Mugaragu е висшият офицер по планирането на военните операции на FDLR в източната част на ДРК.

                              1.12.2010 г.

                              Leopold MUJYAMBERE

                              Musenyeri
                              Achille
                              Frere Petrus
                              Ibrahim

                              17 март 1962 г., Kigali, Руанда
                              прибл. 1966 г.

                              Руандец
                              Чин: Полковник
                              Настоящо местонахождение: Mwenga, Южно Киву, ДРК.

                              Командир на втора дивизия на FOCA/Резервни бригади (въоръжена част на FDLR). Военен лидер на чужда въоръжена групировка, която действа на територията на ДРК, възпрепятствайки разоръжаването и доброволното репатриране и презаселване на бойци в нарушение на параграф 4, буква б) от Резолюция 1857 (2008) на Съвета за сигурност на ООН. Според доказателства, проверени от групата експерти по ДРК към Комитета по санкциите към ССООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10 годишна възраст. Най-малките биват използвани за охрана, а по-възрастните деца са разполагани на фронтовата линия като войници, в нарушение на параграф 4, букви г) и д) от Резолюция 1857 (2008) на Съвета за сигурност.

                              3.3.2009 г.

                              Dr. Ignace MURWANASHYAKA

                              Ignace

                              14 май1963 г. Butera (Руанда)
                              Ngoma, Butare (Руанда)

                              Руандец
                              Живее в Германия.
                              Към ноември 2009 г. все още признат за заместник-председател на политическия клон и върховен главнокоманващ на FDLR-FOCA
                              Арестуван от германската федерална полиция на 17 ноември 2009 г. по подозрение в престъпления срещу човечеството и военни престъпления в ДРК, както и по обвинения за създаване и членуване в чужда терористична организация.

                              Председател на FDLR и върховен главнокоманващ на въоръжените сили на FDLR, оказва влияние върху политиката и осъществява командването и контрола над силите на FDLR, една от въоръжените групировки и милиции, посочени в параграф 20 от Резолюция 1493 (2003), участвал в трафик на оръжие в нарушение на оръжейното ембарго.
                              Поддържа телефонна връзка с военните командири на FDLR (включително по време на масовите убийства в Busurungi през май 2009 г.; давал е военни заповеди на висшето военно командване; участник в координирането на трансфера на оръжие и боеприпаси във военните части на FDLR и в предаването на конкретни указания за използването им; управлявал е големи суми, произтичащи от незаконна продажба на природни ресурси в зони, контролирани от FDLR (стр.24-25, 83)
                              Пътувал до Уганда през 2006 г. в нарушение на забраната за пътуване
                              Според бюрото на специалния представител на генералния секретар на ООН за децата и въоръжените конфликти той носи отговорност като ръководител в качеството на председател и военен командир на FDLR за набиране и използване на деца от FDLR в Източно Конго.

                              1.11.2005 г.

                              Straton MUSONI

                              IO Musoni

                              6 април 1961 г. (възможни и на 4 юни 1961 г.) Mugambazi, Kigali, Руанда

                              Паспорт от Руанда с изтекъл срок на валидност на 10 септември 2004 г.
                              Живее в Neuffen, Германия.
                              Към ноември 2009 г. все още признат за първи заместник-председател на политическия клон на FDLR-FOCA и председател на върховното командване на FDLR
                              Арестуван от германската федерална полиция на 17 ноември 2009 г. по подозрение в престъпления срещу човечеството и военни престъпления в ДРК, както и по обвинения за създаване и членуване в чужда терористична организация.

                              Като лидер на FDLR, чужда въоръжена групировка, която действа на територията на ДРК, Musoni възпрепятства разоръжаването и доброволното репатриране или презаселване на бойците, принадлежащи към тези групи, в нарушение на Резолюция 1649 (2005).

                              29.3.2007 г.

                              Jules MUTEBUTSI

                              Jules Mutebusi
                              Jules Mutebuzi
                              Полковник
                              Mutebutsi

                              Южно Киву

                              Конгоанец (южно Киву)
                              Арестуван от властите на Руанда през декември 2007 г. при опита му да пресече границата с ДРК. Според сведенията понастоящем е „задържан“.

                              Бивш заместник военен командир на местно равнище на FARDC на 10 военен регион през април 2004 г., освободен за нарушение на дисциплината и се присъединява към други метежници от бившата RCD—G, за да завземе със сила град Букаву през май 2004 г.
                              Замесен в получаването на оръжия извън структурите на FARDC и осигуряването на доставки за въоръжените групировки и милиции, посочени в параграф 20 от Резолюция 1493 (2003), в нарушение на оръжейното ембарго.

                              1.11.2005 г.

                              Mathieu, Chui NGUDJOLO

                              Cui Ngudjolo

                              Полковник или Генерал Предаден от правителството на ДРК на Международния наказателен съд на 7 февруари 2008 г.

                              Ръководител на генералния щаб на FNI и бивш ръководител на генералния щаб на FRPI. Оказва влияние върху политиката и осъществява командването и контрола над силите на FRPI, една от въоръжените групировки и милиции, посочени в параграф 20 от Резолюция 1493 (2003), отговорен за трафик на оръжие в нарушение на оръжейното ембарго. Арестуван от MONUC в Буния през октомври 2003 г.
                              Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца под 15 години в Ituri през 2006 г.

                              1.11.2005 г.

                              Floribert Ngabu NJABU

                              Floribert Njabu
                              Floribert Ndjabu
                              Floribert Ngabu Ndjabu

                              Арестуван и поставен под домашен арест в Киншаса от март 2005 г. поради участието на FNI в нарушаване на човешките права.

                              Председател на FNI, една от въоръжените групировки и милиции, посочени в параграф 20 от Резолюция 1493 (2003), участвал в трафик на оръжие в нарушение на оръжейното ембарго.

                              1.11.2005 г.

                              Laurent NKUNDA

                              Nkunda Mihigo Laurent
                              Laurent Nkunda Bwatare
                              Laurent Nkundabatware
                              Laurent Nkunda Mahoro Batware
                              Laurent Nkunda
                              Batware

                              6 февруари 1967 г.
                              Северно Киву/Rutshuru
                              2 февруари 1967 г.

                              Конгоанец
                              Известен като:
                              „Председателят“
                              „Генерал Nkunda“
                              „Papa Six“
                              Арестуван на територията на Руанда през януари 2009 г.
                              и впоследствие сменен като командир на CNDP в Северно Киву.

                              Бивш генерал от RCD-G.
                              Присъединил се към други метежници от бившата RCD-G, за да завземе със сила град Букаву през май 2004 г. Получавал е оръжия извън структурите на FARDC в нарушение на ембаргото върху търговията с оръжие.
                              От основателите на Националния конгрес за народна защита, 2006 г.; висш офицер в Обединение за демокрация на Конго — Гома (RCD-G), 1998—2006 г.; офицер в Патриотичния фронт на Руанда (RPF), 1992—1998 г.
                              Според бюрото на специалния представител на генералния секретар на ООН за децата и въоръжените конфликти той е отговорен за 264 случая на набиране и използване на деца във войски под негово командване в Северно Киву от 2002 до 2009 г.
                              Към ноември 2009 г., въпреки ареста му в Руанда през януари 2009 г. и отстраняването му като председател на CNDP, запазва известен контрол над CNDP и неговата международна мрежа.

                              1.11.2005 г.

                              Felicien NSANZUBUKI-RE

                              Fred Irakeza

                              1967 г.
                              Murama, Kinyinya, Rubungo, Kigali, Руанда

                              Според редица източници Felicien Nsanzubukire е първи батальонен командир на FDLR и е базиран в зоната Uvira-Sange на Северно Киву.
                              Felicien Nsanzubukire е член на FDLR поне от 1994 г. и действа в източната част на ДРК от октомври 1998 г.
                              Групата експерти по ДРК към Комитета по санкциите към ССООН докладва, че Felicien Nsanzubukire е наблюдавал и координирал трафика на боеприпаси и оръжие най-малко между ноември 2008 г. и април 2009 г. от Обединена република Танзания, през езерото Танганайка до частите на FDLR, базирани в зоните Uvira и Fizi в Южно Киву.

                              1.12.2010 г.

                              Pacifique NTAWUNGUKA

                              Полковник Omega
                              Nzeri
                              Израел
                              Pacifique Ntawungula

                              1 януари 1964 г. Gaseke, провинция Gisenyi, Руанда прибл. 1964 г.

                              Руандец
                              Чин: Полковник
                              Настоящо местонахождение: Peti, границата Walikale-Masisis, ДРК.
                              други: Получил военно обучение в Египет.

                              Командир на първа дивизия на FOCA (въоръжена част на FDLR). Военен лидер на чужда въоръжена групировка, която действа на територията на ДРК, възпрепятствайки разоръжаването и доброволното репатриране и презаселване на бойци в нарушение на параграф 4, буква б) от Резолюция 1857 (2008) на Съвета за сигурност на ООН. Според доказателства, проверени от групата експерти по ДРК към Комитета по санкциите към ССООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10 годишна възраст. Най-малките биват използвани за охрана, а по-възрастните деца са разполагани на фронтовата линия като войници, в нарушение на параграф 4, букви г) и д) от Резолюция 1857 (2008) на Съвета за сигурност на ООН.

                              3.3.2009 г.

                              James NYAKUNI

                              Угандец

                              Бизнеспартньор на командир Jerome, по-специално по отношение на контрабандата през границата между Демократична република Конго и Уганда, и по-точно при извършване на предполагаема контрабанда с оръжие и военно оборудване, превозвано с камиони, които не са били инспектирани. Нарушаване на оръжейното ембарго и оказване на помощ на въоръжените групировки и милиции, посочени в параграф 20 от Резолюция 1493 (2003), включително финансова подкрепа, позволяваща им да провеждат военни операции.

                              1.11.2005 г.

                              Stanislas NZEYIMANA

                              Deogratias Bigaruka Izabayo
                              Bigaruka
                              Bigurura
                              Izabayo Deo
                              Jules Mateso Mlamba

                              1 януари 1966 г., Mugusa (Butare),
                              Руанда прибл. 1967 г.;
                              евент. 28 август 1966 г.

                              Руандец
                              Към ноември 2009 г. признат за Генерал-майор Stanislas Nzeyimana, заместник-командир на FDLR
                              Настоящо местонахождение: Kalonge, Masisi, Северно Киву, ДРК или Kibua, ДРК
                              Често пътува до Kigoma

                              Заместник-командир на FOCA (въоръжен клон на FDLR). Военен лидер на чужда въоръжена групировка, която действа на територията на ДРК, като възпрепятства разоръжаването и доброволното репатриране и презаселване на бойци в нарушение на параграф 4, буква б) от Резолюция 1857 (2008) на Съвета за сигурност на ООН. Според доказателства, проверени от групата експерти по ДРК към Комитета по санкциите към ССООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10 годишна възраст. Най-малките биват използвани за охрана, а по-възрастните деца са разполагани на фронтовата линия като войници, в нарушение на параграф 4, букви г) и д) от Резолюция 1857 (2008) на Съвета за сигурност на ООН.

                              3.3.2009 г.

                              Dieudonné OZIA MAZIO

                              Ozia Mazio

                              6 юни 1949 г. Ariwara

                              Конгоанец
                              Известен като:
                              „Omari“ и
                              „Г-н Omari“
                              Починал в Ariwara на 23 септември 2008 г.

                              Президент на FEC на територията на Aru. Изграждал финансови схеми с командир Jerome и FAPC (Въоръжени сили на народа на Конго), и извършвал контрабанда през границата между Демократична република Конго и Уганда, която е осигурявала доставки и финансови средства на командир Jerome и на неговите въоръжени сили. Нарушаване на оръжейното ембарго, включително чрез оказване на помощ на въоръжените групировки и милиции, посочени в параграф 20 от Резолюция 1493 (2003).

                              1.11.2005 г.

                              Bosco TAGANDA

                              Bosco Ntaganda
                              Bosco Ntagenda
                              Генерал Taganda

                              Конгоанец
                              Известен като:
                              „Терминатор“,
                              „Майор“
                              От ноември 2009 г. фактически военен ръководител на CNDP след арестуването на Генерал Laurent Nkunda през януари 2009 г. Бивш ръководител на генералния щаб на CNDP. Базиран в Bunagana и Rutshuru.
                              От назначаването му за фактически военен ръководител на CNDP през януари 2009 г. му е наредено да управлява интегрирането във FARDC и му е възложено да изпълнява длъжността заместник оперативен командир за Kimia II, въпреки че FARDC официално отрича това.

                              Военен командир от UPC/L, който оказва влияние върху политиката и осъществява командването и контрола над силите на UPC/L, една от въоръжените групировки и милиции, посочени в параграф 20 от Резолюция 1493 (2003), участва в трафик на оръжие в нарушение на оръжейното ембарго. През декември 2004 г. е назначен с чин генерал във FARDC, но отказва повишението си, като остава извън FARDC.
                              Според бюрото на специалния представител на генералния секретар на ООН за децата и въоръжените конфликти той е отговорен пряко и/или като командващ за 155 случая на набиране и използване на деца в Северно Киву от 2002 до 2009 г.
                              Като ръководител на генералния щаб на CNDP е отговорен пряко и в качеството си на ръководител за масовите убийства в Kiwanja (ноември 2008 г.)

                              1.11.2005 г.

                              Innocent ZIMURINDA

                              1 септември 1972 г.
                              1975 г.
                              Ngungu, територия Masisi, провинция Северно Киву, ДРК

                              Подполковник
                              Според общественодостъпни и официални източници подполковник Innocent Zimurinda е офицер в Националния конгрес за защита на народа (CNDP), който се присъединява към въоръжените сили на Демократична република Конго (FARDC) в началото на 2009 г.

                              Според редица източници подполковник Innocent Zimurinda в качеството му на един от командващите 231-ва Бригада на FARDC е давал заповеди, довели до избиването на над 100 руандски бежанци, предимно жени и деца по време на военната операция през април 2009 г. в зоната Shalio.
                              Групата експерти по ДРК към Комитета по санкциите към ССООН докладва, че подполковник Innocent Zimurinda, според непосредствени свидетели, е отказал да освободи три деца под негово командване в Kalehe на 29 август 2009 г.
                              Според редица източници, преди обединяването на CNDP с FARDC, подполковник Innocent Zimurinda е участвал в операцията през ноември 2008 г., довела до избиването на 89 цивилни лица, включително жени и деца, в областта Kiwanja.
                              През март 2010 г. 51 правозащитни групи, работещи в източната част на ДРК, подават жалба по електронен път относно отговорността на подполковник Innocent Zimurinda за редица нарушения на човешките права, включително убийство на редица цивилни лица, в т.ч. жени и деца, между февруари 2007 г. и август 2007 г. Подполковник Innocent Zimurinda е обвинен в същата жалба, че е отговорен за отвличането на голям брой жени и момичета.
                              Съгласно изявление от май 2010 г. на специалния представител на генералния секретар на ООН за децата и въоръжените конфликти Innocent Zimurinda е участвал в своеволната екзекуция на деца войници, включителна по време на операцията Kimia II.
                              Съгласно същото изявление той е отказал достъп на Мисията на ООН в ДРК (MONUC) за проверка на военните части за участие в тях на малолетни лица. Според групата експерти по ДРК към Комитета по санкциите към ССООН подполковник Zimurinda носи пряка отговорност и отговорност като командир за набирането на деца и задържането на деца в частите под негово командване.

                              1.12.2010 г.

                  б)

                  Списък на образуванията, посочени в членове 3, 4 и 5

                              Наименование

                              Друго наименование

                              Адрес

                              Лични данни

                              Основания

                              Дата на посочване

                              BUTEMBO AIRLINES (BAL)

                              Butembo, ДРК

                              Частна въздухоплавателна компания, която извършва дейност извън Butembo.
                              Към декември 2008 г. BAL вече не притежава оперативен лиценз за въздухоплавателна дейност в ДРК.

                              Kisoni Kambale (починал на 5 юли 2007 г. и впоследствие изключен от списъка на 24 април 2008 г.) е използвал своята въздухоплавателна компания за превоз на злато, провизии и оръжия на FNI между Mongbwalu и Butembo. Това представлява „предоставяне на помощ“ на нелегални въоръжени групировки в нарушение на ембаргото върху търговията с оръжия по резолюции 1493 (2003) и 1596 (2005).

                              29.3.2007 г.

                              CONGOCOM TRADING HOUSE

                                          Butembo, ДРК

                                          Телефон: +253 (0) 99 983 784

                              Дружество за търговия със злато в Бутембо.

                              CONGOCOM е бил собственост на Kisoni Kambale (починал на 5 юли 2007 г. и впоследствие изключен от списъка на 24 април 2008 г.)
                              Kambale получава почти цялата продукция от злато в региона Mongbwalu, която се контролира от FNI. FNI отклонява значителни приходи от данъците, които се налагат на това производство. Това представлява „предоставяне на помощ“ на нелегални въоръжени групировки в нарушение на ембаргото върху търговията с оръжия по резолюции 1493 (2003) и 1596 (2005).

                              29.3.2007 г.

                              COMPAGNIE AERIENNE DES GRANDS LACS (CAGL)
                              GREAT LAKES BUSINESS COMPANY (GLBC)

                              Avenue Président Mobutu Goma, ДРК (CAGL има представителство и в Gisenyi, Руанда)
                              GLBC, PO Box 315, Goma, ДРК (GLBC има бюро и в Gisenyi, Руанда)

                              Към декември 2008 г. GLBC вече не притежава въздухоплавателни средства в експлоатация, въпреки че няколко въздухоплавателни средства са продължили да летят през 2008 г. в нарушение на санкциите на ООН.

                              CAGL и GLBC са фирми, притежание на Douglas MPAMO — лице, на което вече са наложени санкции по Резолюция 1596 (2005). CAGL и GLBC са били използвани за превоз на оръжия и муниции в нарушение на ембаргото върху търговията с оръжия по резолюции 1493 (2003) и 1596 (2005).

                              29.3.2007 г.

                              MACHANGA LTD

                              Kampala, Уганда

                              Дружество за износ на злато в Kampala (Директори: г-н Rajendra Kumar Vaya и г-н Hirendra M. Vaya).

                              MACHANGA е закупувало злато чрез редовни търговски връзки с търговци в ДРК, които са тясно свързани с милициите. Това представлява „предоставяне на помощ“ на нелегални въоръжени групировки в нарушение на ембаргото върху търговията с оръжия по резолюции 1493 (2003) и 1596 (2005).

                              29.3.2007 г.

                              TOUS POUR LA PAIX ET LE DEVELOPPEMENT (НПО)

                              TPD

                              Goma, Северно Киву

                              Към декември 2008 г. TPD все още съществува и има представителства в няколко града на териториите на Masisi и Rutshuru, но дейността ѝ е почти преустановена.

                              Замесена в нарушаването на оръжейното ембарго, тъй като предоставя помощ на RCD-G, по-специално чрез осигуряване на камиони за превоз на оръжие и войски и чрез превоз на оръжие в началото на 2005 г., което се раздава на част от населението в Masisi и Rutshuru, Северно Киву.

                              1.11.2005 г.

                              UGANDA COMMERCIAL IMPEX (UCI) LTD

                                          Kajoka Street Kisemente Kampala, Uganda Тел.: +256 41 533 578/9;

                                          Друг адрес: PO Box 22709, Kampala, Уганда

                                    PO Box 22709 Kampala, Uganda

                              Фирма за износ на злато в Кампала. (Директори: г-н J.V. LODHIA – известен като „Chuni“- и синът му, г-н Kunal LODHIA).

                              UCI е закупувало злато чрез редовни търговски връзки с търговци в ДРК, които са тясно свързани с милициите. Това представлява „предоставяне на помощ“ на нелегални въоръжени групировки в нарушение на ембаргото върху търговията с оръжия по резолюции 1493 (2003) и 1596 (2005).

                              29.3.2007 г.


title: Решение 2012/150/ОВППС на Съвета от 13 март 2012 година за изменение на Решение 2011/872/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма

text:
               14.3.2012

               BG

               Официален вестник на Европейския съюз

               L 74/9

         РЕШЕНИЕ 2012/150/ОВППС НА СЪВЕТА
   от 13 март 2012 година
   за изменение на Решение 2011/872/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).

               (2)

               На 22 декември 2011 г. Съветът прие Решение 2011/872/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               Съветът установи, че вече няма основания определени лица да продължават да фигурират в списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (4)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да се актуализира,

         ПРИЕ НАСТОЯЩОТО РЕШЕНИЕ:
   Член 1
   Имената на лицата, посочени в приложението към настоящото решение, се заличават от списъка на лицата, групите и образуванията, съдържащ се в приложението към Решение 2011/872/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 13 март 2012 година.

            За Съвета

            Председател

         M. VESTAGER

      (1)  ОВ L 344, 28.12.2001 г., стр. 93.

      (2)  ОВ L 343, 23.12.2011 г., стр. 54.

      ПРИЛОЖЕНИЕ

         Списък на лицата, посочени в член 1

                  1.

                  ABOU, Rabah Naami (номер 2 от списъка)

                  2.

                  ABOUD, Maisi (номер 3 от списъка)

                  3.

                  ARIOUA, Kamel (номер 7 от списъка)

                  4.

                  ASLI, Mohamed (номер 8 от списъка)

                  5.

                  ASLI, Rabah (номер 9 от списъка)

                  6.

                  DARIB, Noureddine (номер 11 от списъка)

                  7.

                  DJABALI, Abderrahmane (номер 12 от списъка)

                  8.

                  MOKTARI, Fateh (номер 16 от списъка)

                  9.

                  NOUARA, Farid (номер 17 от списъка)

                  10.

                  RESSOUS, Hoari (номер 18 от списъка)

                  11.

                  SEDKAOUI, Noureddine (номер 19 от списъка)

                  12.

                  SELMANI, Abdelghani (номер 20 от списъка)

                  13.

                  SENOUCI, Sofiane (номер 21 от списъка)

                  14.

                  TINGUALI, Mohammed (номер 25 от списъка)